Die musiekbedryf het vir Geraldine geleer om positief en dankbaar te wees oor elke geleentheid wat oor haar pad kom. Sy glo vas dat musiek ’n kunswerk is, wat die hart deur middel van die ore raak, en dit is ook wat sy graag met haar eie liedjies en loopbaan wil bereik. SOMMER is die perfekte kombinasie van treffende lirieke en ’n lekkerluister-wysie, wat haar stem op sy beste laat vertoon. As dié treffer enige aanduiding is van wat sy beplan, wag daar voorwaar ’n blink toekoms op hierdie jong blondekop in die musiekwêreld.